作者:李曾伯
標題:蘭陵王
內容:問梁益。天設金城鐵壁。西風外，依約雁來，還報關山舊秋色。三秦聽漢檄。遠恨綿綿脈脈。頻年事，虛擲桑陰，褘允諸人竟何策。彤弓誤殊錫。悵活國難醫，救世須佛。平生本藉毛錐力。對弧矢初度，滿頭白髮，何堪兵衛疊畫戟。咄青史陳磧。酒石。羨王績。任擊缶呼天，此樂何極。奚須太息驚前席。望天閽休待，夢如陶翼。柳邊春後，放定遠，出西域。